Frankie and Johnny (1991ko filma)

Frankie and Johnny (euskaraz Frankie eta Johnny) 1991ko Garry Marshall estatubatuar zinema zuzendari eta ekoizleak zuzendu eta ekoiztutako amodiozko drama filma bat da. Al Pacino, Michelle Pfeiffer, Hector Elizondo, Nathan Lane eta Kate Nelligan aktoreek antzeztu zuten.

Terrence McNally antzerkigilak Broadwayen estreinatutako Frankie and Johnny in the Clair de Lune (1987) antzezlanaren egokitzapena da, hartan F. Murray Abraham eta Kathy Bates aktoreek antzeztu zuten, hau era berean 1904ean argitaratutako Frankie and Johnny estatubatuar abesti herrikoian oinarritu zen, hartan emakume batek bere gizona beste emakume batekin larrutan topatu eta tiroz hiltzen du.

Scarface (1983) filmaz geroztik, Al Pacino eta Michelle Pfeiffer aktoreek elkarrekin antzeztutako lehenbiziko filma izan zen.

 Argumentua 

Johnny (Al Pacino) txekeak falsifikatzeagatik hemezortzi urteko espetxe zigorra bete eta lanbidez sukaldaria den gizona da. Jada aske eta New York hirian dagoela, Nick (Hector Elizondo) izeneko gizon batek bere kafetegian lan egin dezan kontratatuko du, bertako langileen artean Frankie dago (Michelle Pfeiffer), Johnnyrekin distantziak mantenduko dituen emakumezko zerbitzaria, iraganean izandako harreman txar eta gatazkatsu baten ondorioz gizonezkoekin mesfidatia baita.

 Aktoreak 
 Al Pacino: Johnny
 Michelle Pfeiffer: Frankie
 Hector Elizondo: Nick
 Nathan Lane: Tim
 Kate Nelligan: Cora
 Jane Morris: Nedda
 Greg Lewis: Tino
 Al Fann: Luther
 Ele Keats: Artemis
 Fernando López: Jorge

 Kanpo estekak 
 Frankie and Johnny filmaren IMDBko fitxa irakurgai 

Kategoria:Garry Marshallek zuzendutako filmak
Kategoria:Ameriketako Estatu Batuetako filmak
Kategoria:Drama filmak
Kategoria:Amodiozko filmak
Kategoria:Bikoteei buruzko filmak
Kategoria:Antzezlanetan oinarritutako filmak
Kategoria:New Yorken girotutako filmak
Kategoria:1991ko filmak